El termini per sol·licitar la subvenció comença el 9 de juny i finalitza el 8 de juliol
Juntament amb el formulari de sol·licitud, a més del que preveuen les bases generals, s'ha de trametre la documentació que es detalla a continuació:
a) Memòria explicativa i detallada de l'activitat per a la qual se sol·licita la subvenció, en què s'especifiquin les dates d'inici i finalització previstes i el lloc de realització del projecte, segons el model normalitzat.
b) Pressupost complet i detallat per partides d'ingressos i despeses —amb indicació de la quantia global necessària, la quantia de la subvenció que se sol·licita i el detall de les fonts de finançament previstes.
c) Memòria o recull d'activitats dels darrers dos anys.
Per obtenir la condició de beneficiàries de les subvencions, les entitats sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions i els següents:
a) Informació sobre concurrència d'ajuts per la mateixa activitat.
Han de presentar una declaració en què especifiquin si han demanat i/o han obtingut altres ajuts públics o privats per a la mateixa activitat, i fer-hi constar la relació detallada de les entitats concedents i la quantitat sol·licitada i/o obtinguda.
b) En el cas que la realització de l'activitat objecte de la subvenció utilitzi qualsevol element susceptible de generar drets d'autor, les persones sol·licitants han de complir la normativa sobre propietat intel·lectual.
c) Les entitats sense ànim de lucre han d'estar inscrites en el registre corresponent.
d) En el cas d'empreses amb 50 o més treballadors, cal que compleixin la quota legal de reserva de llocs de treball en la plantilla de l'empresa prevista per l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
e) En el cas d'empreses de plantilla igual o superior a 25 persones, cal indicar els mitjans per prevenir i detectar casos d'assetjament sexual i d'assetjament per raó de sexe, i per intervenir-hi en els seus centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
f) Els centres laborals han de complir la normativa de política lingüística següent:
Fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen, d'acord amb la Llei 1/1998, de 7 de gener, de política lingüística.
g) Les fundacions i associacions han d'haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, modificada per la Llei 5/2011, del 19 de juliol.
h) Les fundacions han de complir el deure d'haver presentat els comptes anuals davant del Protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
i) Els centres i establiments oberts al públic han d'atendre els consumidors en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic, d'acord amb la Llei 1/1998, de 7 de gener, de política lingüística.
j) Les empreses no han d'haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere.
k) Les persones sol·licitants hauran de justificar el compliment de la quota de reserva per a la integració social de les persones amb discapacitat establerta per la legislació vigent.
Les subvencions que es concedeixin d'acord amb aquestes bases són compatibles amb ajuts complementaris públics i privats, que s'han d'explicitar en el moment de la sol·licitud.
Cal que signeu el formulari principal amb un certificat digital de nivell mitjà de seguretat o de nivell superior.
L'aportació de documentació mitjançant Tràmits gencat s'ha d'efectuar mitjançant un certificat digital reconegut de signatura electrònica.
Consulteu la llista de certificats digitals admesos
-A "La meva carpeta" (amb idCAT Mòbil o/i certificat digital)
-A l'"Estat de les meves gestions" (amb identificador del tràmit i el DNI/NIF)
- Al telèfon 012 (amb el codi identificador (ID) del tràmit i el DNI/NIF)
Els documents adjunts al correu cal posar-los a la part de documentació i aquest text:
El compte justificatiu normalitzat ha de contenir:
La resolució es notificarà a les entitats interessades mitjançant la publicació al Tauler electrònic de l'Administració de la Generalitat de Catalunya [URL].
Aquesta publicació substituiex la notificació individual i té els mateixos efectes.
El termini màxim per resoldre i notificar és de sis mesos a comptar des de la data de publicació de la convocatòria en el Diari Oficial de la Generalitat de Catalunya (DOGC).
Contra la resolució d'atorgament de la subvenció, que exhaureix la via administrativa, les persones interessades poden interposar recurs de reposició davant del mateix òrgan que l'ha dictada en el termini d'un mes a comptar de la data de publicació o bé recurs contenciós administratiu davant del jutjat contenciós administratiu competent, en el termini de dos mesos, d'acord amb l'article 12.2 de la Llei 14/2007, de 5 de desembre, de l'Institut Català Internacional per la Pau, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa-administrativa, sens perjudici que es pugui interposar qualsevol altre recurs que es consideri procedent.